2024ko apirilaren 22an eginiko bilkuran, Nafarroako Parlamentuko Mahaiak, Eledunen Batzarrari entzun ondoren, honako erabaki hau hartu zuen, besteak beste:

2024ko martxoaren 25eko Erabakiaren bidez, Nafarroako Parlamentuko Mahaiak, Eledunen Batzarrari entzun ondoren, onetsi zuen Nafarroako Babes Zibilari eta Larrialdien Kudeaketari buruzko uztailaren 1eko 8/2005 Foru Legearen 53. artikuluko e) eta f) letrak aldatzeko foru-lege proposamena prozedura arruntaren bidez izapidetzea, eta hura argitaratzea agindu zuen.

Legebiltzarreko Erregelamenduko 168. eta 179. artikuluetan ezarritakoarekin bat, Eledunen Batzarrarekin adostu ondoren, ERABAKITZEN DA:

1. 2024ko martxoaren 25eko Mahaiaren erabakia aldatzea, zeinaren bidez xedatzen baitzen Nafarroako Babes Zibilari eta Larrialdien Kudeaketari buruzko uztailaren 1eko 8/2005 Foru Legearen 53. artikuluaren e) eta f) letrak aldatzen dituen foru-lege proposamena prozedura arruntari jarraikiz izapidetzea, eta aipatu proposamena irakurketa bakarreko prozeduraren bidez izapidetu dadin agintzea.

2. Zuzenketak aurkezteko epea irekitzea, 2024ko apirilaren 30eko 12:00etan bukatuko dena. Zuzenketak Legebiltzarreko Mahaiari aurkeztu beharko zaizkio.

3. Erabaki hau Nafarroako Parlamentuko Aldizkari Ofizialean argitaratzea.

Iruñean, 2024ko apirilaren 22an. LEHENDAKARIA

Unai Hualde Iglesias